Platformê 'Ma do Verê Qirkerdişê Cinîyan Bigêrê' (KCDP) raporê xo yê êlula 2021î eşkera kerd.
Goreyê raporî menga êlule de 26 cinîyî hetê  camêrdan ra ameyî qetilkerdene û 19ê cinîyan zî bi hewayêkê şikdarî dinyaya xo bedilnaye.
Rapor de ame vatene 10 cinîyan seba ke waşt qeraranê xo bi bidê, rîyê waştişê verdayîş û redkerdişê zewajî ra ameyî qetilkerdene.
26 cinîyan ra 14 ciniyî hetê mêrdayanê xo ra, 6ê înan hetê waştîyanê xo ra, 2ê înan hetê babîyê xo ra, 1 hetê waştîyê xo yê verênî ra 1 zî hetê merdimê xo ra ameyî kiştene. 18 cinîyî keyeyê xo de, 2ê înan erazî de 1 binateyê kuçeyî de, 1 wesayît de û 1 zî otêle de ameyî kiştene. Nê ame tespîtkerdene ke 3 cinîyî ça de ameyî qetilkerdene.  9ê cinîyî pê çekan, 8ê înan pê hacetanê tujan, 4ê înan bi fatisnayîşî, 2ê înan bi cayê berzî ra wardayîşî, 2ê înan bi derbkerdişî û 1 zî bi vêşnayîşî ameyî qetilkerdene.
